पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन में सबसे ज्यादा नुकसान सब्जी उत्पादन करने वाले किसानों तथा पसरा लगाने वालों को हो रहा है। सब्जी पसरा लगाने वालों का कहना है उनके पास ठेला नहीं है, कहीं पसरा लगाते हैं तो पुलिस हटा देती है। उनकी परेशानी को देखते सोशल डिस्टेंसिंग का पालन करते थोड़ी थोड़ी दूरी पर सब्जी पसरा लगाने अनुमति दी जाए।
19 अप्रैल से लाकडाउन लगते ही शहर के साथ गांव गांव में लगने वाले सब्जी बाजार बंद करा दिए गए हैं। वर्तमान में केवल सब्जी ठेलों में गली मोहल्लों में बेचने दोपहर 2 बजे तक अनुमति है। सब्जी विक्रेताओं ने कहा उनके पास ठेले या अन्य वाहन नहीं हैं जिसके चलते वे गली में या सड़क किनारे पसरा लगाते हैं। पसरा लगाने पर पुलिस वाले हटा देते हैं। रविवार को भी रमा लाज मार्ग में सड़क किनारे कुछ सब्जी बेचने वालों ने पसरा लगाया था जिन्हे हटाया गया। शीतलापारा की सुलोचना सारथी ने कहा उसके पास ठेला की व्यवस्था नहीं है।
सब्जी पसरा सड़क किनारे लगाना मजबूरी है। अलग अलग जगह सोशल डिस्टेंसिंग का पालन करते सब्जी पसरा लगाने अनुमति देना चाहिए। सड़क किनारे सब्जी बिक्री कर रहे भरतराम ओटी ने कहा ठेला की व्यवस्था नहीं हो पा रही है। इस कारण सब्जी बिक्री करने में परेशानी होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn